Ѽпрест҃а́я гпс̑жѐ, влд̑чце дв҃о бцд̑е, нбс̑нагѡ цр҃я̀ мт҃и!̀ ѿ на́съ приноси́мое тебѣ̀ сіѐ ма́лое похва́льное пѣ́ніе:ты́ бо єсѝ ст҃ѣ́йшая всѣ́хъ ст҃ы́хъ а́гг҃лъ и арха̂гг҃лъ и всея̀ тва́ри честнѣ́йшая, ненадѣ́ющымся надѣ́яніе, боля́щымъ исцѣле́ніе, си̂рымъ предста́тельница, стра̂ннымъ прибѣ́жище, наги̂мъ ѡдѣя́ніе, скорбя́щымъ утѣше́ніе и ра́дость, ѡби̂димымъ покрови́тельница, и всѣ̂мъ су́щымъ въ бѣда́хъ и напа́стехъ ско́рое поможе́ніе и заступле́ніе